Det er sjældent billigere at rejse indenlands end udenlands, og det kan være svært at finde billige hoteller i nærheden af Skagen og centrum. Danmarks nordligste by er en turistby med masser af leben om sommeren, så vil du hertil på budget skal du overveje at rejse uden for sommersæsonen. Du kan eksempelvis være heldig at finde et godt tilbud på et hotel med spa, hvor du kan nyde de kolde dage indendørs med velvære samt besøge steder som Skagen Fyr, Grenen Kunstmuseum eller Skagens Museum med værker af Ancher, Krøyer og andre malere. Det er også oplagt at nyde byens restauranter kombineret med et ophold på eksempelvis vandrehjem med en billig overnatning.